Pasiūlymo formos priedas
M1 KATEGORIJOS KELEIVINIO MIKROAUTOBUSO TECHNINIŲ DUOMENŲ IR ATITIKTIES LENTELĖ
Tiekėjas kiekvienoje eilutėje nurodo siūlomą konkretų rodiklį, įrangą ar techninį sprendinį ir, kai taikoma, atitiktį pagrindžiančio dokumento pavadinimą, puslapį arba nuorodą. Jei reikalavimas bus vykdomas perduodant automobilį, tiekėjas aiškiai patvirtina įsipareigojimą jį įvykdyti. Kai prašoma konkrečios reikšmės ar techninio sprendinio, vien atsakymo „Taip“ nepakanka. 13 punkte nurodomos siūlomam pavaros tipui (HEV arba PHEV) taikomos oficialios WLTP degalų sąnaudos. Kartu su pasiūlymu pateikiami techninėje specifikacijoje nurodyti atitikties įrodymai, įskaitant 26–29 punktų pritaikymo sprendinio aprašymą arba schemą. Galutiniai pritaikymo, registracijos ir garantijos dokumentai pateikiami automobilio perdavimo metu. 33–37 punktuose nurodomi konkretūs garantijų terminai, remonto ir atsarginių dalių prieinamumo įsipareigojimai, garantijos teikėjas, pagrindinės sąlygos ir automobilio pritaikymo darbų įtaka garantijų galiojimui.
	Gamintojas
	Modelis ir versija
	Pavaros tipas (HEV arba PHEV)

	
	
	

	Eil. Nr.
	Parametras
	Techninės specifikacijos reikalavimas
	Tiekėjo siūloma reikšmė / atitikties pagrindimas

	BENDRIEJI REIKALAVIMAI

	1
	Būklė ir pagaminimo metai
	Naujas, neeksploatuotas, pagamintas ne anksčiau kaip 2026 m.
	

	2
	Transporto priemonės kategorija
	M1 kategorija. Po pritaikymo transporto priemonė turi išlikti M1 kategorijos.
	

	3
	Sėdimųjų vietų skaičius
	9 įprastos sėdimosios vietos, įskaitant vairuotoją (8 + 1). Automobilyje turi būti galima saugiai vežti 1 asmenį su negalia, kelionės metu sėdintį vežimėlyje, išėmus arba užlenkus tam numatytas keleivių sėdynes. Vežant asmenį vežimėlyje, kitų keleivių sėdimųjų vietų skaičius atitinkamai sumažėja. Vežant asmenį vežimėlyje, turi likti ne mažiau kaip 7 (6 + 1) įprastų sėdimųjų vietų, įskaitant vairuotoją. Abi naudojimo konfigūracijos turi atitikti transporto priemonės konstrukcijos ir atitikties dokumentus.
	

	4
	Vairo padėtis
	Kairėje pusėje.
	

	KĖBULAS IR MATMENYS

	5
	Bendras ilgis
	Ne daugiau kaip 5 500 mm.
	

	6
	Durys
	2 priekinės durys; slankiosios keleivių salono durys dešinėje automobilio pusėje; galinės dvivėrės durys.
	

	7
	Galinės durys
	Įstiklintos, su šildomais langais, atsidarančios ne mažiau kaip 90° kampu ir tinkamos asmeniui su negalia vežimėlyje įlaipinti naudojant rampą.
	

	8
	Langai
	Keleivių salono langai įstiklinti; keleivių salono ir galinių durų stiklai tamsinti. Priekiniai langai valdomi elektra.
	

	9
	Kėbulo spalva
	Spalva derinama su Pirkėju iš siūlomam modeliui gamintojo nustatytų standartinių spalvų.
	

	VARIKLIS 

	10
	Degalų / energijos rūšis
	Benzinu ir elektros energija varomas hibridinis automobilis: HEV (neįkraunamas iš išorinio elektros energijos šaltinio) arba PHEV (įkraunamas iš išorinio elektros energijos šaltinio). Tiekėjas nurodo siūlomos transporto priemonės pavaros tipą. Jeigu siūlomas PHEV, kartu pateikiamas gamintojo numatytas įkrovimo kabelis.
	

	11
	Hibridinės sistemos galia
	Bendra hibridinės sistemos galia – ne mažesnė kaip 120 kW.
	

	12
	Pavarų dėžė
	Automatinė.
	

	ENERGIJOS VARTOJIMO EFEKTYVUMO IR APLINKOS APSAUGOS REIKALAVIMAI

	13
	Energijos vartojimo efektyvumas
	Hibridinė sistema turi turėti stabdymo energijos regeneravimo (rekuperacijos) funkciją. Gamintojo oficialiai deklaruojamos degalų sąnaudos pagal WLTP metodiką turi neviršyti šių ribų:
HEV – 10,0 l/100 km (kombinuotos degalų sąnaudos);
PHEV – 10,0 l/100 km (svertinės kombinuotos degalų sąnaudos).
Tiekėjas pasiūlyme nurodo siūlomo automobilio gamintojo deklaruojamas degalų sąnaudas pagal WLTP (l/100 km) ir pateikia jas pagrindžiančią gamintojo techninę dokumentaciją arba lygiaverčius įrodymus.
	

	14
	Teršalų išmetimo standartas
	Ne žemesnis kaip EURO 6 išmetamųjų teršalų standartas. Transporto priemonė turi atitikti pirmosios registracijos Lietuvos Respublikoje metu jai taikomus Europos Sąjungos išmetamųjų teršalų ir tipo patvirtinimo reikalavimus.
	

	SAUGUMAS

	15
	Saugumo sistemos
	Stabdžių antiblokavimo sistema (ABS arba lygiavertė); elektroninė stabilumo kontrolės sistema (ESC / ESP arba lygiavertė); automatinio avarinio stabdymo funkcija; pajudėjimo įkalnėje pagalbos funkcija; padangų slėgio kontrolės sistema.
	

	16
	Oro pagalvės, saugos diržai ir galvos atramos
	Priekinės vairuotojo ir priekinio keleivio oro pagalvės. Visoms registruotoms sėdimosioms vietoms – saugos diržai ir galvos atramos pagal transporto priemonės konstrukciją.
	

	KOMFORTO IR KITA ĮRANGA

	17
	Šoniniai veidrodėliai
	Elektra valdomi ir šildomi.
	

	18
	Radijo ir ryšio įranga
	Radijo įranga, USB jungtis ir „Bluetooth“ arba lygiavertės funkcijos.
	

	19
	Šildymas ir oro kondicionavimas
	Šildymo ir oro kondicionavimo sistema priekinėje ir galinėje keleivių salono dalyje; papildomas šildymas galinei salono daliai.
	

	20
	Priekinio stiklo atitirpinimas
	Šildomas priekinis stiklas arba gamintojo įrengta lygiavertė priekinio stiklo greito atitirpinimo sistema.
	

	21
	Parkavimo sistema
	Parkavimo jutikliai priekyje ir gale.
	

	22
	Durų užraktas ir apsauga
	Gamyklinis centrinis visų durų užraktas su nuotoliniu valdymu, gamyklinis imobilizatorius ir signalizacija arba lygiavertė apsaugos nuo vagystės sistema. Mažiausiai du užvedimo raktai su centrinio užrakto nuotolinio valdymo pulteliais.
	

	23
	Vairo kolonėlė
	Reguliuojama.
	

	24
	Sėdynių apmušalai
	Tamsios spalvos, lengvai prižiūrima medžiaga.
	

	25
	Keleivių salono apšvietimas
	Apšvietimas galinėje keleivių salono dalyje.
	

	PRITAIKYMAS ASMENIUI SU NEGALIA, KELIONĖS METU SĖDINČIAM VEŽIMĖLYJE

	26
	Vieta asmeniui vežimėlyje
	Transporto priemonėje turi būti numatyta 1 saugi vieta asmeniui su negalia, kelionės metu sėdinčiam vežimėlyje. Šiai vietai atlaisvinti reikiamos keleivių sėdynės turi būti užlenkiamos arba išimamos be specialių įrankių. Su pasiūlymu tiekėjas pateikia numatomo sėdynių ir vežimėlio vietos išdėstymo schemą arba aprašymą, nurodydamas, kiek įprastų sėdimųjų vietų lieka vežant asmenį vežimėlyje. Likusių įprastų sėdimųjų vietų skaičius turi atitikti 3 punkte nustatytą minimalų skaičių.
	

	27
	Vežimėlio ir keleivio tvirtinimas
	Asmens su negalia vežimėlio tvirtinimo sistema ir vežimėlyje sėdinčio keleivio saugos diržų sistema turi atitikti ISO 10542-1 arba lygiavertį standartą.
	

	28
	Įlaipinimo / išlaipinimo įranga
	Įlaipinimui ir išlaipinimui skirta rampa. Leistinoji apkrova – ne mažesnė kaip 300 kg, naudingasis plotis – ne mažesnis kaip 800 mm, paviršius – neslidus. Rampos konstrukcija ir įrengimas turi užtikrinti saugų asmens su negalia vežimėlyje įlaipinimą ir išlaipinimą. Su pasiūlymu pateikiamas numatomo sprendinio techninis aprašymas, nurodant rampos matmenis ir naudojimo būdą.
	

	29
	Pritaikymo įteisinimas
	Automobilis turi būti pritaikytas iki jo perdavimo Pirkėjui. Tiekėjas privalo užtikrinti, kad numatytos sėdimųjų vietų ir asmens su negalia vežimėlio vietos naudojimo konfigūracijos atitiktų galiojančių teisės aktų reikalavimus.
Iki automobilio perdavimo turi būti atliktos visos pagal teisės aktus privalomos pritaikymo įteisinimo, techninės ekspertizės ir (ar) atitikties įvertinimo procedūros. Tiekėjas pateikia dokumentus, patvirtinančius leistiną sėdimųjų vietų skaičių, vežimėlio vietos įrengimą ir numatytų konfigūracijų naudojimo sąlygas.
Perduodamas automobilis turi būti teisėtai įregistruotas Lietuvos Respublikoje, išlikti M1 kategorijos ir būti tinkamas saugiai vežti asmenį su negalia, kelionės metu sėdintį vežimėlyje.

	

	PADANGOS IR PRIVALOMI PRIKLAUSINIAI

	30
	Žieminės padangos
	Papildomas naujų žieminių padangų komplektas visiems ratams, gamintojo leidžiamų matmenų.
	

	31
	Atsarginis ratas / remonto komplektas
	Atsarginis ratas, ratų raktas ir kėliklis. Jei gamintojas siūlomam modeliui atsarginio rato nenumato – gamyklinis padangos remonto komplektas.
	

	32
	Privalomi priklausiniai
	Pirmosios pagalbos rinkinys, gesintuvas, avarinio sustojimo ženklas, šviesą atspindinti liemenė ir transporto priemonės gamintojo numatyta vilkimo kilpa / priemonė.
	

	ŽALIOJO PIRKIMO KRITERIJUS – ILGAAMŽIŠKUMAS IR PATAISOMUMAS (D1-508 4.4.4.4)

	33
	Automobilio garantija
	Ne trumpesnė kaip 60 mėnesių arba 100 000 km ridos, priklausomai nuo to, kas įvyksta pirmiau.
	

	34
	Kėbulo garantija
	Ne trumpesnė kaip 5 metų garantija nuo kiauryminės kėbulo korozijos. Garantijos sąlygose turi būti aiškiai nurodyta jos apimtis ir automobilio pritaikymo darbų įtaka garantijos galiojimui.
	

	35
	Pritaikymo įrangos ir darbų garantija
	Ne trumpesnė kaip 24 mėnesių pritaikymo įrangos ir atliktų pritaikymo darbų garantija nuo automobilio perdavimo–priėmimo dienos.
	

	36
	Pataisomumas ir atsarginės dalys
	Turi būti užtikrintas garantinis ir pogarantinis remontas bei originalių arba lygiaverčių atsarginių dalių prieinamumas ne trumpiau kaip 5 metus nuo automobilio perdavimo–priėmimo dienos. Šis įsipareigojimas taikomas ir automobilio pritaikymo įrangai, įskaitant rampą, vežimėlio ir keleivio tvirtinimo sistemas bei kitas pritaikymo dalis.
	

	37
	Hibridinės baterijos garantija
	Hibridinės pavaros traukos akumuliatoriui taikoma ne trumpesnė kaip 5 metų arba 100 000 km ridos garantija, priklausomai nuo to, kas įvyksta pirmiau, skaičiuojant nuo automobilio perdavimo–priėmimo dienos. Garantijos apimtis ir taikymo sąlygos turi būti nurodytos garantijos dokumentuose.
	

	PRISTATYMAS, REGISTRACIJA IR DOKUMENTAI

	38
	Garantinis aptarnavimas
	Jei artimiausia garantinio remonto vieta nuo Širvintų miesto nutolusi daugiau kaip 70 km kelio, garantinio remonto metu automobilio transportavimą į remonto vietą ir atgal organizuoja ir apmoka Tiekėjas.
	

	39
	Registracija ir tinkamumas eksploatuoti
	Automobilis turi būti pristatytas įregistruotas Lietuvos Respublikoje Pirkėjo vardu, su galiojančia privalomąja technine apžiūra ir tinkamas eksploatuoti.

	

	40
	Privalomasis draudimas
	Perdavimo dieną turi galioti transporto priemonių valdytojų civilinės atsakomybės privalomasis draudimas ne trumpesniam kaip 1 mėnesio laikotarpiui.
	

	41
	Naudojimo ir garantijos dokumentai
	Naudojimo instrukcija lietuvių kalba, garantijos dokumentai, techninės priežiūros periodiškumo informacija ir garantinio aptarnavimo kontaktai.
	

	42
	Pritaikymo dokumentai ir instrukcijos
	Pritaikymo įrangos naudojimo ir saugos instrukcijos lietuvių kalba bei galutinę pritaikyto automobilio atitiktį patvirtinantys dokumentai.
	

	43
	Darbuotojų apmokymas
	Perduodant automobilį Pirkėjo darbuotojai apmokomi saugiai naudoti rampą ir asmens su negalia vežimėlio bei keleivio tvirtinimo įrangą.
	



